வெ. இறையன்பு

வெ. இறையன்பு  (Dr V. Irai Anbu, IAS) என்பவர் இந்திய ஆட்சிப் பணி அதிகாரியும் எழுத்தாளரும் தன்னம்பிக்கை பேச்சாளரும் ஆவார்.  2021 ஆம் ஆண்டு மே 7 ஆம் நாள் மு. க. ஸ்டாலின் தலைமையிலான ஆட்சியில் இறையன்பு தமிழக அரசின் தலைமைச் செயலாளராக நியமிக்கப்பட்டார்.

இளமைக் காலம் 
1963-ஆம் ஆண்டு சூன் மாதம் 16-ஆம் தேதி சேலம் மாவட்டத்தில் உள்ள காட்டூர் கிராமத்தில் வெங்கடாசலம்-பேபி சரோஜா தம்பதியருக்கு மகனாகப் பிறந்தார்.  இவர் அண்ணன் வெ. திருப்புகழ் குஜராத் பணிப்பிரிவைச் சேர்ந்த இந்திய ஆட்சிப் பணியர் ஆவார்.

கல்வி 
விவசாயத்தில் இளங்கலைப் பட்டம்
வணிக மேலாண்மையில் முதுகலைப் பட்டம்
ஆங்கில இலக்கியத்தில் முதுகலைப் பட்டம்
தொழிலாளர் மேலாண்மையில் முதுகலைப் பட்டம்
உளவியலில் முதுகலைப் பட்டம்
வர்த்தக நிர்வாகத்தில் முனைவர் பட்டம்
ஆங்கில இலக்கியத்தில் முனைவர் பட்டம்
மேலாண்மையில் முதுமுனைவர் பட்டம்
இந்தி மொழியில் பிரவீன்
சமஸ்கிருதத்தில் கோவிதஹா

விவசாய இளங்கலைப் பட்டத் தேர்வில் பல்கலைக்கழகத்திலேயே முதல் மாணவராகத் தேர்ச்சி பெற்றார்.
1987-இல் நடைபெற்ற குடியுரிமைப் பணித் தேர்வில் அனைத்திந்திய அளவில் 15-ஆவது இடத்தையும், தமிழக அளவில் முதல் இடத்தையும் பிடித்தார்.

பணி 
இவர் 25.08.1988ஆம் நாளில் இந்திய ஆட்சிப்பணியில் சேர்ந்தார். (அடையாள எண் 031700) 
 உதவி ஆட்சியர், நாகப்பட்டினம். (01-07-1992 முதல் 01-07-1994 வரை 
 கூடுதல் ஆட்சியர், கடலூர்.
 மாவட்ட ஆட்சியர், காஞ்சிபுரம்.
 தனி அலுவலர், எட்டாவது உலகத் தமிழ் மாநாடு, தஞ்சாவூர்.
 நன்னடத்தை அலுவலர், மதுரை (1999 முதல்.... வரை)
 இணை ஆணையர், நகராட்சி நிர்வாகம்.
 இயக்குநர், செய்தி மற்றும் மக்கள் தொடர்புத்துறை.
 கூடுதல் செயலர், முதலமைச்சரின் செயலகம்.
 செயலர், செய்தி மற்றும் சுற்றுலாத்துறை.
 செயலர், சுற்றுலா மற்றும் பண்பாட்டுத்துறை.
 செயலர், சுற்றுச்சூழல் மற்றும் வனத்துறை.
 முதன்மைச் செயலர், பணியாளர் மற்றும் நிர்வாகச் சீர்திருத்தத் துறை.
 முதன்மைச் செயலர்/ஆணையர், பொருளியல் மற்றும் புள்ளியியல்துறை.
 முதன்மைச் செயலர்/இயக்குநர், தொழில்முனைவோர் மேம்பாடு மற்றும் புத்தாக்க நிறுவனம்.
 தலைமை இயக்குநர் (பயிற்சி) மற்றும் இயக்குநர், அண்ணா மேலாண்மை நிலையம்.
 அரசின் கூடுதல் தலைமைச் செயலர்/இயக்குநர், அண்ணா மேலாண்மை நிலையம் மற்றும் பயிற்சித் துறைத் தலைவர்  (மார்ச் 01, 2019 முதல் 07.05.2021 வரை)
 தமிழக அரசின் தலைமைச் செயலாளர் (07.05.2021  முதல் 30.06.2023  வரை)

பெற்ற விருதுகள் 

சிறு சேமிப்பு வசூலிற்கான சிறந்த ஆட்சியர் விருது (1998)
கொடி நாள் வசூலிற்கான விருது (1998 மற்றும் 1999)
‘வாய்க்கால் மீன்கள்’ நூலிற்கான தமிழக அரசின் சிறந்த கவிதைத் தொகுப்பு விருது (1996)
‘ஆத்தங்கரை ஓரம்’ நூலிற்காக திருப்பூர் தமிழ்ச் சங்கத்தின் சிறந்த நாவலுக்கான விருது (1998)
சிறந்த கட்டுரைகளின் தொகுப்பிற்காக பாரத ஸ்டேட் வங்கியின் விருது (ஐ.ஏ.எஸ். தேர்வும் அணுகுமுறையும் மற்றும் ஏழாம் அறிவு ஆகிய நூல்கள் - 1998 மற்றும் 2003)
‘பத்தாயிரம் மைல் பயணம்’ நூலிற்காக திருப்பூர் தமிழ்ச் சங்கத்தின் சிறந்த நூலுக்கான விருது (2012)
அமெரிக்காவில் நடைபெற்ற பன்னாட்டு மாநாட்டில் திருக்குறள் குறித்து சமர்ப்பிக்கப்பட்ட கட்டுரை முதல் பரிசைப் பெற்றது (2005)
வாஷிங்டனில் நடைபெற்ற பன்னாட்டு மாநாட்டில் புறநானூறு பற்றி சமர்ப்பிக்கப்பட்ட கட்டுரையும் முதல் பரிசைப் பெற்றது (2011)
இவர் எழுதிய ‘இலக்கியத்தில் மேலாண்மை’ என்ற புத்தகத்திற்கு தினத்தந்தி நாளிதழ் இரண்டு லட்சம் ரூபாயுடன் கூடிய ‘2017-ஆம் ஆண்டிற்கான சிறந்த நூல்’ என்ற இலக்கியப் பரிசை அளித்து சிறப்பித்தது. இந்த விருது மாண்புமிகு பாரதப் பிரதமர் அவர்கள் கைகளால் வழங்கப்பட்டது.

தனிநபர் பங்களிப்பு 

 இவர் தென்னாற்காடு மாவட்டத்தின் கூடுதல் ஆட்சியராக இருக்கையில் தற்போதைய விழுப்புரம் மாவட்டத்திலுள்ள முதலியார்குப்பம் என்ற கிராமத்தைத் தத்தெடுத்திருந்தார். சுனாமியால் இந்தக் கிராமம் பாதிக்கப்பட்டபோது மைசூர் சிட்டிசன்ஸ் ஃபோரம் என்ற அமைப்பின் உதவியுடன் கிராமத்தையே சீரமைத்தார். அந்த ஃபோரம் 4.5 கோடி ரூபாய் செலவில் அனைவருக்கும் வீடு கட்டித் தந்தது. சுனாமியின் பாதிப்பிற்குப் பிறகு பெரிய வீடுகள் மீனவர்களுக்குக் கட்டிக் கொடுக்கப்பட்டது தமிழ்நாட்டிலேயே இந்தக் கிராமத்திற்குத்தான். இவரது முயற்சியால்தான்.
 இரண்டாயிரத்துக்கும் மேலான கூட்டங்களில் பங்குகொண்டு மாணவர்களுக்கு அவர்களின் சமூகக் கடமைகளை உணர்த்தியுள்ளார்.
 தினத்தந்தி, தினமலர், தினமணி, த ஹிந்து ஆகிய பத்திரிக்கைகள் ஏற்பாடு செய்த ஊக்கமளிப்புக் கூட்டங்களில் பேசி மாணவர்களுக்கு மாபெரும் ஆலோசனைகளை வழங்கியுள்ளார். 
 இவரது எழுச்சியூட்டும் பேச்சுக்களின் மூலம் மாணவர்களைச் செதுக்கும் திட்டம் ஒன்றை குமுதம் வார இதழ் 20 கல்லூரிகளில் நிகழ்த்தியது. 
 இவர் நிறைய புத்தகங்களை பள்ளிகளுக்கும், கிராமப்புர நூலகங்களுக்கும் வழங்கியுள்ளார்.
 குடிமைப் பணிகளுக்கு எவ்வாறு தயார் செய்வது என்று இவர் எழுதிய புத்தகம் தமிழ்நாட்டு மாணவர்களுக்கு ஊக்கத்தையும், உத்வேகத்தையும் அளித்தது. 1995-க்குப் பிற்பாடு போட்டித் தேர்வுகளை எழுதி வெற்றி பெற்றவர்களில் பெரும்பாலோருக்கு இப்புத்தகம் உதவியாக இருந்திருக்கிறது. 
 பொதிகை தொலைக்காட்சியில் `கல்லூரிக் காலங்கள்’ என்ற தலைப்பில் ஒவ்வொன்றும் 30 நிமிடங்கள் ஓடக்கூடிய 500 நிகழ்ச்சிகளை நடத்தியுள்ளார். இது இளைஞர்களை மட்டுமல்லாமல் அனைத்துத் தரப்பினரையும் வெகுவாகக் கவர்ந்தது. வாரத்தில் ஐந்து நாட்கள் ஒளிபரப்பான இந்நிகழ்ச்சியை தமிழ்நாட்டிலுள்ளோர் மட்டுமல்லாமல் உலகம் முழுவதும் இருக்கும் தமிழர்கள் கண்டு களித்தனர். 
 இவர் இதுவரை 102 புத்தகங்களை பல்வேறு பிரிவுகளில் எழுதியுள்ளார்.
 குடிமைப் பணிகளில் வெற்றி பெற்ற நூற்றுக்கும் மேலானவர்கள் இவரிடம் தனிப்பட்ட முறையில் ஆலோசனை பெற்றவர்கள்.   
 ஐம்பதுக்கும் மேலானவர்கள் இவரின் புத்தகங்களை ஆய்வு செய்து முனைவர் பட்டம் பெற்றுள்ளனர். 
 பல்வேறு பிரச்சினைகளுடன் தன்னைச் சந்திக்க வருபவர்களுக்கு தொடர்ந்து ஆலோசனைகளை வழங்கி வருகிறார்.
 அண்ணாமலை பல்கலைக்கழக முன்னாள் மாணவர் சங்கத்தின் உதவியுடன் ஆட்டோ ஓட்டுநர்கள் தங்கள் நடத்தையை சீர்திருத்திக்கொள்ளவும், மது போன்ற தீய பழக்கங்களிலிருந்து விலகியிருப்பதற்கும் சிறப்புக் கூட்டங்கள் நடத்தி வருகிறார்.
 இவர் தனது புத்தகங்களின் மூலக் கிடைக்கும் உரிமை ஊதியத்தை நிலவொளிப் பள்ளிகளுக்கும், அடையாறு புற்றுநோய் மருத்துவமனைக்கும் கொடுத்துள்ளார். அதேபோல், முதலியார்குப்பத்தில் சுனாமி புனரமைப்பிற்கு மைசூரிலுள்ளவர்கள் உதவியதற்கு கைமாறாக அங்கு வெள்ளம் வந்தபோது தனது சேமிப்பிலிருந்து நிதியுதவியும் செய்துள்ளார். 
 தினத்தந்தி வழங்கிய 2017-ஆம் ஆண்டிற்கான இலக்கிய விருதுக்கான இரண்டு லட்சம் ரூபாயை (வரி நீங்கலாக) மைலாப்பூரில் உள்ள ஆதிதிராவிடர் நலத்துறையால் நடத்தப்படும் மாணவர் விடுதியில் நீர் சுத்திகரிப்பு அமைப்பை நிறுவுவதற்காக நன்கொடையாக அளித்துள்ளார்.

எழுதியுள்ள நூல்கள் 
இலக்கியத்தில் மேலாண்மை 
ஐ.ஏ.எஸ். தேர்வும் அணுகுமுறையும்  
படிப்பது சுகமே  
சிற்பங்களைச் சிதைக்கலாமா  
பணிப் பண்பாடு  
ஆத்தங்கரை ஓரம்  
சாகாவரம்  
வாய்க்கால் மீன்கள்  
நரிப்பல்  
Steps to Super Student  
சிம்மாசன சீக்ரட்  
துரோகச் சுவடுகள்  
ஏழாவது அறிவு பாகம்-1  
ஏழாவது அறிவு பாகம்-2  
ஏழாவது அறிவு பாகம்-3  
அரிதாரம்  
ஐ.ஏ.எஸ். வெற்றிப் படிக்கட்டுகள்  
பூபாளத்திற்கொரு புல்லாங்குழல்  
அழகோ அழகு  
சின்னச் சின்ன வெளிச்சங்கள்  
உள்ளொளிப் பயணம்  
ஓடும் நதியின் ஓசை பாகம்-1  
ஓடும் நதியின் ஓசை பாகம்-2  
மென்காற்றில் விளை சுகமே  
முகத்தில் தெளித்த சாரல்  
முடிவு எடுத்தல்  
நேரம்  
காகிதம் 
வனநாயகம்  
வரலாறு உணர்த்தும் அறம்  
ஆர்வம்  
ஆணவம்  
மருந்து  
மழை  
திருவிழாக்கள்  
இணையற்ற இந்திய இளைஞர்களே  
ரயில் பயணம்  
விவாதம்  
பொறுமை 
எது ஆன்மிகம்  
வைகை மீன்கள்  
பூனாத்தி  
வேடிக்கை மனிதர்கள்  
முதல் தலைமுறை  
நெஞ்சைத் தொட்டதும் சுட்டதும்  
வாழ்க்கையே ஒரு வழிபாடு  
சறுக்கு மரம்  
உழைப்பால் உயர்வோம்  
சின்னச் சின்ன மின்னல்கள்  
திருப்பாவைத் திறன்  
திருவெம்பாவை  
அன்புள்ள மாணவனே  
உச்சியிலிருந்து தொடங்கு  
தர்மம்  
இயற்கை 
மலர்கள்  
முதிர்ச்சி  
நட்பு  
தரிசனம்  
சந்தித்ததும் சிந்தித்ததும்  
Ancient Yet Modern – Management Concepts in Thirukkural 
சுய மரியாதை  
இல்லறம் இனிக்க  
எது சரியான கல்வி  
அச்சம் தவிர்  
அவ்வுலகம்  
நின்னிலும் நல்லன்  
போர்த்தொழில் பழகு  
பத்தாயிரம் மைல் பயணம்  
வையத் தலைமைகொள்  
சிதறு தேங்காய்  
வியர்வைக்கு வெகுமதி  
மேலே உயரே உச்சியிலே  
மனிதன் மாறிவிட்டான்  
உன்னோடு ஒரு நிமிஷம்  
எப்போதும் இன்புற்றிருக்க  
உலகை உலுக்கிய வாசகங்கள்  
கேள்வியும் நானே பதிலும் நானே  
செய்தி தரும் சேதி  
Comparing Titans – Thiruvalluvar and Shakespeare 
Random Thoughts  
Effective Communication : The Kambar Way  
கல்லூரி வாழ்க்கை  
நினைவுகள்  
பிரிவு  
சேமிப்பு  
சிக்கனம்  
சுத்தம்  
தாமதம்  
தவம்  
தூக்கம்  
உடல்  
காதல்  
கருணை  
தனிமை  
வாழ்க்கை  
வைராக்கியம்  
அழகு  
நம்பிக்கை  
மூளைக்குள் சுற்றுலா  
காற்றில் கரையாத நினைவுகள்  
நமது அடையாளங்களும் பெருமைகளும்
 மனிதர்களை வாசிக்கிறேன்
 உயர்ந்த உணவு
 தித்திக்கும் திருமணம்

மேற்கோள்கள்

வெளி இணைப்புகள் 
வெ. இறையன்பு 
 வெ. இறையன்பு படைப்புகள்
'SEAT-ஓட HEAT நமக்குத்தான் தெரியும்! சினிமா மாதிரி இல்ல Gobi..' V. Irai Anbu IAS EXCLUSIVE INTERVIEW
Life-ல ஜெயிக்கிற ரகசியம் இதுதான் Gobi! இறையன்பு IAS-ன் Fire Tips..🔥 - Eye Opening Interview
1963 பிறப்புகள்
வாழும் நபர்கள்
சேலம் மாவட்ட நபர்கள்
தமிழ்நாடு அரசு அதிகாரிகள்
இந்திய ஆட்சிப் பணி அலுவலர்கள்
தமிழ் எழுத்தாளர்கள்
தமிழக எழுத்தாளர்கள்
தமிழ்நாடு அரசு விருது பெற்ற எழுத்தாளர்கள்